Document ID: 32008D0662

KOMISIJOS SPRENDIMAS
2008 m. rugpjūčio 1 d.
iš dalies keičiantis Sprendimą 2007/27/EB pratęsiant jo taikymo laikotarpį
(pranešta dokumentu Nr. C(2008) 3995)
(Tekstas svarbus EEE)
(2008/662/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo sutartį,
atsižvelgdama į Bulgarijos ir Rumunijos stojimo aktą, ypač į jo 42 straipsnį,
kadangi:
(1)
2006 m. gruodžio 22 d. Komisijos sprendime, patvirtinančiame tam tikras pereinamąsias priemones dėl žalio pieno pristatymo į perdirbimo įmones ir šio žalio pieno perdirbimo Rumunijoje pagal Europos Parlamento ir Tarybos reglamentų (EB) Nr. 852/2004 ir (EB) Nr. 853/2004 reikalavimus (1) pateikiami Rumunijos perdirbimo įmonių, atitinkančių Reglamente (EB) Nr. 852/2004 išdėstytus struktūrinius reikalavimus (toliau - reikalavimus atitinkančios įmonės), kurioms leidžiama priimti ir perdirbti žalią pieną, neatitinkantį Reglamento (EB) Nr. 853/2004 reikalavimų (toliau - reikalavimų neatitinkantis pienas), sąrašai. Šis Sprendimas nustoja galioti 2008 m. birželio 30 d.
(2)
Reglamente (EB) Nr. 853/2004 nustatytus higienos reikalavimus atitinkančio žalio pieno dalis, pristatoma reikalavimus atitinkančioms įmonėms, Rumunijoje padidėjo. Tačiau, dalis žalio pieno, superkamo Rumunijoje, vis dar neatitinka reikalavimų. Todėl tikslinga pratęsti Sprendimo 2007/27/EB taikymo laikotarpį.
(3)
Todėl Sprendimą 2007/27/EB reikėtų atitinkamai iš dalies pakeisti.
(4)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/27/EB 7 straipsnio antroje pastraipoje data „2008 m. birželio 30 d.“ keičiama į „2009 m. gruodžio 31 d.“
2 straipsnis
Šis sprendimas skirtas valstybėms narėms.
Priimta Briuselyje, 2008 m. rugpjūčio 1 d.

Labels: 17
7
3
0
18
15